5 E rogo mai ni dua vei kemuni e veiyacovi tawadodonu*+ tiko ena kena ivalavala era sega mada ga ni cakava na veimatanitu—ni dua na tagane erau sa lai tikovata kei wati tamana.+2 Oni sa dokadoka? De vinaka moni luvuci ena madua,+ me vakatikitikitaki kina mai na kemuni maliwa na tagane e cakava na itovo qo.+3 Ia o yau, dina niu yali ena kemuni maliwa ena noqu raitayaloyalotaka na noqu tiko e keri, e dei na lomaqu meu sa tauca na lewa me baleta na tagane e cakava na itovo ya me vaka ga niu dau tiko kei kemuni.4 O koya gona, ena yaca ni noda Turaga o Jisu, ni oni soqoni vata, oni kila tale ga ni tautauvata na noda rai ena kaukaua ni noda Turaga o Jisu,5 moni solia na tamata va qori vei Setani+ me vakarusai kina na gagadre vakayago, me bulabula tiko ga kina vakayalo na ivavakoso ena siga ni Turaga.+6 E sega ni vinaka na ka oni dokadokataka. Oni sa lecava ni leveni lailai ena vakatubutaka na ibuli taucoko?+7 Biuta tani na leveni makawa, moni dua kina na ibuli vou e sega ni vakatubutaki. Ni o Karisito, na noda lami ni Lakosivia,+ sa vakacabori oti.+8 O koya gona meda vakananuma tiko ga na soqo,+ sega ena leveni makawa, se leveni ni ivalavala ca kei na leveni ni ivakarau ca, ia ena madrai sega ni vakaleveni ni dina kei na dodonu.9 Au vola yani ena noqu ivola moni kua ni vakailala* kei ira na dau veiyacovi tawadodonu,*10 au sega ni tukuna tiko moni kua sara ga ni bula maliwai ira na dauveiyacovi tawadodonu* ni vuravura qo,+ se o ira na tamata kocokoco kei ira na dau kovea na ka, se o ira na dauqaravi matakau. Ke vaka kina sa na gadrevi sara ga moni biuti vuravura.+11 Ia qo au volavola yani vei kemuni moni kua ni vakailala*+ tiko kei na dua e vakatokai me tacida e dauveiyacovi tawadodonu,* se daukocokoco,+ se dauqaravi matakau, se dauveivakasewasewani, se daumateni,+ se dau kovea+ na ka, ni kua mada ga ni kana vata kei koya.12 Na cava meu lewai ira kina e taudaku? Vakaevei, oni sega ni lewai ira na tiko e loma,13 ni na lewai ira e taudaku na Kalou?+ “Biuta tani na daucaka ca qori mai na kemuni maliwa.”+
fij_Latn